google/wiki40b huggingface dataset:
Alberto Braglia

Biografi

Braglia begynte å trene da han var 12 år gammel, i en låve. Han hadde ingen trener, men trente seg selv. Selv om han knapt kunne lese og skrive kom han inn på Panaro Gymnasium, der han slet seg gjennom skolegangen, samtidig som han både trente turn og hadde jobb ved siden av skolen. Etter OL i 1908 opptrådte han en periode som «The bullet man» eller «Den menneskelige torpedo» på scenen. Dette gjorde han på grunn av dårlig økonomi. Imidlertid kostet dette han amatørlisensen, siden han av Det internasjonale turnforbundet nå ble ansett som profesjonell. Han fikk imidlertid denne tilbake før OL i 1912, og til tross for et nervesammenbrudd da sønnen hans på 4 år døde, deltok han i OL, og vant to gull.
De følgende årene opptrådte han på flere sirkus, både i Italia og utlandet, sammen med en dverg som også turnet. Han tjente gode penger på dette, og da han kom tilbake fikk han vervet som landslagstrener i turn for Italia. Han trente laget fram til OL-gull i 1932 i Los Angeles, og ble for dette tildelt utmerkelsen Cavaliere Ufficiale. Under det påfølgende VM i Budapest i 1934 fikk Italia kun ett sølv og en bronse, og Braglias treningsmetoder fikk skylden for dette. Han hadde dessuten brukt opp det meste av penger han hadde tjent opp som sirkusartist, og prøvde seg etter dette som vinhandler i stedet. Dette ble ingen suksess.
Han døde av trombotisk hjerneslag på et aldershjem i Modena.
Oyster Creek gasskraftverk

Oyster Creek gasskraftverk er et varmekraftverk i Brazoria County i Texas i USA. Anlegget har en installert produksjonskapasitet på 425 MW, fordelt på 1 blokk. Operatør er energiselskapet Dow Chemical. Utstyret er vesentlig levert av General Electric og ABB.
Kraftverket ble utbygd omkring årene 1990–1994. Brenselkilden er naturgass.
Elektronisk selektivitet

I statistikk

Selektivitet er et viktig begrep i statistisk analyse av kvaliteten på en undersøkelse. Et eksempel er en medisinsk test sin evne til å oppdage de tilfellene av tilstanden som testen er ment å oppdage. Se også spesifisitet som angir sannsynligheten for at en test er negativ når pasienten ikke har tilstanden.

For fiskeredskaper

Ved fiske er det viktig at småfisk ikke blir fisket opp, men slipper ut gjennom maskene i trål, not og garn. En god selektivitet angir at fisk av den ønskede størrelsen blir fanget og de små slippes fri.
Hjalmar Falk

Familiære affærer

Falk var sønn av Gustav Falk (1826–1917) og Dorothea Margarethe Sejersted (1827–67). Faren var blant annet av Muus (slekt). og moren av offisers-slekten Sejersted.  Hjalmars yngre bror Bjarne Sejersted Falk (1866–1911) ble portrettmaler. Hjalmar selv giftet seg i 1903 med Laura Caroline Aall (1872–1964) av slekten Aall.
Øyvin Berven

Teater

Han var ansatt ved Nationaltheatret fra 1982-83, senere ved Rogaland Teater (1983-84 og 1986), Den Nationale Scene (1986–87). I 1987 ble han ansatt ved Det Norske Teatret. Han har også spilt roller ved andre teatre.
Blant hans mest betydningsfulle roller på Nationalteatret kan nevnes Jacob i Erasmus Montanus og en større rolle i Wlilliam Mastrossimones Shivaree. Hans største oppgave på Rogaland teater var David i Lars Noréns Natten er dagens mor, samt en større rolle i Tom Stoppards ut på livet. Ved Den Nationale Scene spilte han blant annet rollen som Laertes i Terje Mærlis oppsetning av Hamlet. På 1990-tallet (ved Det Norske Teater) kan en nevne hans medvirkning i Staffan Göthes Ein utstoppa hund (1991), diverse roller i Cyrano de Bergerac (1993), og i Caligula av Albert Camus (1998). På 2000-tallet medvirket han i stykker som Historier frå Wienerskogen (2001), Hedda Gabler (2002), Richard II (2005) og Richard II (2007). I 2008 spilte han Jarlen av Warwick i Henrik IV.
Høsten 2017 spiller han rollen som Ruffiak i den svarte komedien Skål for dommedag! av belgiske Michel de Ghelderode (1898-1962) på Det Norske Teatret, i regi av Stein Winge.

Film

Berven filmdebuterte i 1985 i Wam & Vennerøds dramafilm Adjø solidaritet. Han hadde en av hovedrollene i Drømmeslottet (1986), i Hotel St. Pauli (1988), samt i Lakki (1992) – alle lagd av samme regi-duo. Han var i 1992-93 programleder i TV-programmet Huset med det rare i på NRK.
Teie idrettspark

Teie idrettspark er en idrettspark i utkanten av Teieskogen på Nøtterøy i Færder kommune. Den såkalte Hovedbanen benyttes som hjemmebane av fotballaget til Teie Idrettsforening, og har dekke av naturgress. Like ved Hovedbanen ligger Teie IFs klubbhus. I idrettsparken er det også to 11-er-fotballbaner og én 7-er-bane med kunstgress. Nøtterøyhallen ligger i gåavstand fra idrettsparken.
Idrettsparkens historie går tilbake til 1940, da det ble gjort et formannskapsvedtak om å overføre 26 mål av Teieskogen til Teie IF. Den ble åpna i 1949.
Jan Mayen mikrokontinent

Jan Mayen mikrokontinentet er et fragment av kontinentalplate innen havbunndelen av den vestre eurasiske kontinentalplate, beliggende nordøst for Island. Før separasjonen mellom Grønlandplaten og den eurasiske platen startet for 55 millioner år siden, var Jan Mayen-platen en del av den østlige kanten av Grønlandplaten. Dannelsen av et nytt spredningscenter fra Reykjanesryggen skilte dette mikrokontinent fra Grønlandplaten. I en kort periode dannet den en mikroplate, inntil Aegir-ryggen ble inaktiv, etter dette var den en del av den eurasiske platen. Øya Jan Mayen er mye yngre og ble dannet av eruptive bergarter, bygd opp på den nordligste spissen av mikrokontinentet.

Utbredelse

Mikrokontinentets strekker seg omtrent 500 km sørover fra Jan Mayen fraktursone, og er opptil 160 km bredt. Jan Mayen-ryggen deler Norskehavet (Norgesbassenget) fra Grønlandshavet.
Verdenscupen i hurtigløp på skøyter 2012/13 – 1500 meter menn

Den 28. offisielle Verdenscupen i hurtigløp på skøyter – 1 500 meter menn (engelsk: Essent ISU WorldCup 2012/2013 – World Cup Men 1500m) arrangeres vintersesongen 2012/13.
Grete Ingeborg Nykkelmo

Idrettskarriere

Nykkelmo gikk på det norske laget som tok gull på 3 x 5 km stafett under junior-VM 1980 i Örnsköldsvik.
Hun gjorde det kunststykket å ta individuelt VM-gull i både langrenn og skiskyting. Under VM på ski 1985 i Seefeld tok hun fire medaljer: Gull på 20 km, sølv på stafetten og bronse på 5 og 10 km. På stafettlaget gikk hun sammen med Anette Bøe, Anne Jahren og Berit Aunli. Hun vant to verdenscuprenn i langrenn i sin karriere og ble nummer to sammenlagt i verdenscupen i langrenn 1984/85.
Under VM i skiskyting 1990 i Kontiolax gikk hun på det norske stafettlaget som tok sølv på 3 x 5 km stafett. Under VM i skiskyting 1991 i Lahtis tok hun tre medaljer. Hun vant gull på sprinten (7,5 km), sølv på normaldistansen (15 km) og sølv på 3 x 5 km stafett. På stafettlaget gikk hun både i 1990 og 1991 sammen med Anne Elvebakk og Elin Kristiansen. Hun ble nummer 18 på normaldistansen under OL 1992 i Albertville.
Hun har deltatt på skirenn også etter at hun avsluttet sin karriere som aktiv utøver. Så sent som ved NM på ski 2015 gikk hun siste etappe for Kjelsås ILs andrelag, som endte på 22.-plass på 3 x 5 km stafett. Nykkelmo fikk her 16. beste etappetid på den siste etappen, 53 år gammel.
Pauvres honteux

Pauvres honteux (fransk for beskjedne/skamfulle fattige) betegner standsmennesker og velstående mennesker som er havnet i økonomisk armod, men som er for stolte, skamfulle eller liknende til å oppsøke offentlige velferdstjenester.
Det var mellom 1500-tallet og 1800-tallet vanlig, men tilfeller finnes også tidlig på 1900-tallet, at man i byer skilte mellom vanlige fattige, det vil si fattigfolk av almuen, og forarmede mennesker med bakgrunn fra borgerskap og høyere samfunnslag. Det fantes ofte egne institusjoner, som leilighetsbygg og legater/stipendier, for pauvres hontex.

Norge

Norge har hatt sosiale institusjoner som enten gav forrang til eller var forbeholdt standsmennesker, blant andre Thomas Angells Stiftelser i Trondheim og Major og Advokat Eivind Eckbos Familielegat.
likeledes forbindes det med Arguslottriet som Aftenposten kjørte en gang årlig ved juletider i mellomkrigsårene.

Sverige

Blant annet Borgerskapets änkehus og Borgerskapets gubbhus fantes i Stockholm.
Slåtten skule

Slåtten skule er en barneskole i Førde kommune. Skolen ligger på Slåtten, og har elever fra Slåtten, Angedalsvegen og Vie. Den er den største barneskolen i Førde, og har etter åpningen i 1994 blitt utvidet to ganger. Det går elever fra 1. – 7. klasse ved skolen, etter endt skolegang her flyttes elevene over til Førde ungdomsskole. Førde ungdomsskole har elever fra 8 – 10 klasse.
Efesos

Efesos i antikken

I antikken var Efesos en by som lå ved elven Kaystros' munning (dagens Küçük Menderes) men idag ligger byen ca. 10 km fra kysten ved Selçuk. Ifølge oldtidens legender ble byen grunnlagt i det 11. århundre f.Kr. av kong Androklos fra Athen, men i dag tror man at byen var en gresk koloni fra omkring 600 f.Kr. Da grekerne etablerte seg i Efesos møtte de en lokalbefolkning som tilbad en modergudinne som kaltes Kybele. Hun smeltet sammen med grekernes egen fruktbarhetsgudinne Artemis og kaltes Artemis fra Efesos.
Kong Kroisos gjenoppførte og forstørret byen omkring 560 f.Kr. Han startet også arbeidet med det gigantiske Artemistemplet. Tempelet sto ferdig rundt 100 år senere, og målte 55 x 115 m ved sokkelen og kan ha hatt så mange som 127 søyler. Templet ble ødelagt første gang 356 f.Kr. av Herostratos men det ble bygd opp igjen. Det nye tempelet var ferdig etter 100 år, og det ble stående til 263 e.Kr., da det ble ødelagte igjen, denne gangen av invaderende gotere. Tempelet ble gjenoppbygget en gang til, men nå hadde kristendommen fått fotfeste i byen. Da Konstantinopel tok over ble tempelets marmor brukt til å bygge katedraler.
Efesos ble en del av Romerriket fra omkring 133 f.Kr., og byens betydning vokste med sin strategiske beliggenhet som port til Lilleasia og havneby med sjøforbindelser til hele Middelhavet. I tillegg til Artemistempelet ble byen berømt for sitt bibliotek og teater – det største i den antikke verden, med plass til 25 000 tilskuere. Her ble det utspilt kamper med ville dyr.

Det kristne Efesos

Efesos som åsted for jomfru Marias himmelfart nevnes første gang av pave Celestinus på 400-tallet. Men det var først i forbindelse med den tyske nonnen Katharina Emmerichs visjoner på begynnelsen av 1800-tallet og den etterfølgende katolske ekspedisjonen på slutten av 1800-tallet at Marias kapell, Panaya Kapula («Jomfruens port»), ble oppdaget av omverdenen. Da hadde de lokale ortodokse kristne feiret Marias død og himmelfart årlig ved kapellet i lang tid. Det er i dag kjent som Meryem Ana og er et viktig valfartsmål.
Flere av apostelen Paulus' første gjerninger som er nevnt i Bibelen finner også sted i Efesos. Apostelen Johannes betydning i byen fins også å beskue i form av Johanneskirken som ble oppført på 500-tallet.

Dagens Efesos

På 500-tallet ble havnen i Efesos ødelagt av slam fra elven, og byens økonomiske betydning minsket fort.
Dagens Efesos er et valfartsmål for spesielt turister og de besøker i første omgang de antikke, arkeologiske ruinene etter teateret og biblioteket.
Rusticoclytus rusticus

Utseende

En middelsstor (10-20 mm), noe kraftig, gråsvart trebukk med lysgrå skjell som danner utydelige tegninger. Kroppen er for det meste kledt av hårlignende skjell. Mens noen andre nærstående arter etterligner veps, har denne utmerkede kamuflasjefarger. Antennene er mørke og ganske korte. Pronotum er stort og hvelvet, nærmest sirkelrundt sett ovenfra, gråsvart med fire noe diffuse lengdebånd av gulgrå, hårlignende skjell. Dekkvingene er gråsvarte med tallrike, lysgrå skjell som danner mer eller mindre tydelige tverrbånd. Hos hunnen stikker de to bakerste bakkroppsleddene ut bak dekkvingene. Beina er gråsvarte.

Levevis

Larvene utvikler seg i døde eller sterkt svekkede osper, sjeldnere i bjørk, selje eller bøk. Larvene lever først under barken men gnager seg så inn i splintveden. Larvene finnes helst på solsiden nær toppen av osper som står for seg selv. Larvenes utvikling tar 2-3 år. De voksne billene svermer rundt brukbare yngletrær fra slutten av mai til juli. De har god kamuflasje og er vanskelige å få øye på når de sitter på stammen. De løper raskt og rykkvis. Arten finnes ofte sammen med trebukkene Saperda perforata og Aegomorphus clavipes.

Utbredelse

Arten er utbredt over det meste av Europa, bortsett fra Storbritannia, og videre østover gjennom Sibir til Japan. I Norge er den forholdsvis vanlig nord til det sørlige Nordland, men mangler i fjellnære strøk.
Ellen Marsvin

Historie

Ellen Marsvin var datter av lensmannen på Landskrone slott, riksråd Jørgen Marsvin, og hans hustru Karen Gyldenstierne. Faren tilhørte landets økonomisk-politiske elite, og hun vokste opp i et miljø som var preget av rikdom, godskjøp og byggeri. I 1578 ble faren overflyttet fra Odensegårds len til Sølvesborg, noe som trolig skyldtes klager over hans harde og nådeløse embedsførsel. 
Da Ellen Marsvin var 17 år arrangerte foreldrene ekteskap med 52-årige Ludvig Munk til Nørlund slott, som hadde en fortid som hoffmarskal og stattholder i Norge, og som nå var norsk lensmann. Han skal ha hatt den samme robuste moralen som Ellen Marsvins far. 
Den unge Ellen har trolig i perioder måttet ta seg av den daglige driften av ektemannens danske eiendommer, når Ludvig Munk besøkte de norske len. Fra hun i 1602 ble enke stod hun for driften helt alene. Fem år senere giftet hun seg på nytt med lensmannen på Odensegård, den 50-årige Knud Rud til Sandholt. Ellen knyttet dermed igjen forbindelser til adelens høyeste lag. I 1611 ble hun dog enke for annen gang, og kastet seg med stor energi over godsdrift, oppkjøp av gods og byggerier. Det har gitt henne et image som en hard forretningskvinne, og hun ble i sin samtid den største godseier på Fyn.

Kongens svigermor

I 1615 oppsto et kjærlighetsforhold mellom Ellens datter Kirsten Munk og kong Christian IV, og Ellen ble pådriver for opprettelsen av et juridisk dokument som skulle sikre Kirsten et len på livstid etter kongens død. Hun ble viet til kongens venstre hånd, og morens ambisjoner kunne dermed knapt nå høyere.   
Ellen fikk et fortrolig forhold til kongen, og kom til å stå for oppdragelsen av hans og Kirstens barn, deriblant den senere så berømte Leonora Christine. Hennes føleleskalde natur og hektiske forretningsliv har trolig gitt liten plass til datteren såvel som barnebarna. I perioden 1620 mottok hun lenet Dalum kloster, en status som var svært uvanlig for en kvinne den gangen. 
I 1630 brast Kirstens forhold til kongen, etter at hun hadde hatt et utenomekteskapelig forhold til greve Otto Ludvig av Salm. For å bevare kontakten til kongen, eller for å gi ham skylden for bruddet, førte Ellen Kirstens kammerpike Vibeke Kruse sammen med ham. Med sine gjentatte oppfordringer til Christian IV om å anerkjenne Kirstens siste barn, Dorothea Elisabeth, kom Ellen til å irritere kongen mer og mer. Hun ble til sist fratatt ansvaret for å oppdra barnet, og i 1639 mistet hun også Dalum kloster. 
Hun trakk seg derpå tilbake fra hofflivet og det politiske liv, og endte sine dager på godset Ellensborg, tidligere Ulfeldtsholm og nåværende Holckenhavn på Fyn. Hun ligger begravet ved siden av sine to ektemenn i Broby kirke.
Meg Rosoff

Liv

Hun er født i en jødisk familie, som den andre av fire søstre. Hun er utdannet ved Harvard og ved Saint Martin's School of Art i London. Hun bodde i London 1977–80 mens hun studerte og siden permanent fra 1989. Hun bodde i New York 1980–89. Både i New York og i London arbeidet hun i forlag og reklame fram til 2003, året før hun debuterte som forfatter. Skrivearbeidet var delvis motivert av at en søster døde av kreft. Hun er gift med maleren Paul Hamlyn.

Bøker

Debutboka How I Live Now forteller om Elizabeth (15) fra Manhattan som befinner seg hos familie i England ved utbruddet av tredje verdenskrig. Det er både en kjærlighetshistorie, et krigsdrama og et drama om stefamilier.
Andreboka Just In Case forteller om David Case (15) som utvikler fobier og angst for skjebnen etter at han redder lillebroren fra å dø. David skifter navn til Justin (!) og endrer stil og vaner for å unnslippe skjebnen. Flere av hennes senere bøker er også kortlistet til priser. Picture Me Gone (2013) var kortlistet til National Book Award for Young People's Literature i USA.
På norsk finnes Slik har jeg det nå (How I Live Now), oversatt av Bjarte Bjørkum i 2005. En film basert på How I live now hadde premiere høsten 2013 med Saoirse Ronan i hovedrollen.
Petrobras

Historikk

Petrobras ble opprettet 3. oktober i 1953 under regjeringen til brasilianske presidenten og tidligere diktatoren Getúlio Vargas. Allerede i 1946 prøvde han å skaffe støtte i befolkningen for å nasjonalisere oljen under mottoet "The Oil is Ours!".
Petrobras startet sin virksomhet med arven fra den gamle National Oil Council (Conselho Nacional do Petróleo, CNP), som imidlertid bevarte sin inspeksjonsfunksjon for oljesektoren.
Oljen lete-og produksjonsvirksomhet, samt øvrige aktiviteter knyttet til olje, gass og avledede sektorer, med unntak av logistikk og detaljhandel via bensinstasjoner, var et monopol Petrobras holdt 1954-1997. I løpet av denne perioden ble Petrobras leder i derivat markedsføring i Brasil, og takket være selskapets prestasjoner, var det tildelt Offshore Technology Conference (OTC) i 1992, som det ble gitt på nytt i 2001.
Etter 40 år med leting, produksjon, raffinering og transport av Brasils olje, begynte Petrobras å konkurrere med andre utenlandske og innenlandske selskaper i 1997. Den brasilianske regjeringen opprettet Petroleums National Agency (Agência Nacional do Petróleo, ANP), ansvarlig for regulering og tilsyn med petroleumssektoren aktiviteter, og Nasjonalt råd for Energy Policy, et offentlig organ ansvarlig for utviklingen av offentlig energipolitikk.
I 2003, til minne om sin 50 år, doblet Petrobras sin daglige produksjon av olje og naturgass, og overgikk merket av 2 millioner fat.
21. april 2006 brasilianske presidenten Luiz Inácio Lula da Silva startet produksjonen på P-50 oljeplattform, i Albacora Øst Field i Campos-bassenget, som gjorde Brasil for å oppnå selvforsyning i olje[15].
I 2009 annonserte Petrobras en markedsverdi plan for å finansiere sine fremtidige investeringer i ultra-dypt oljeleting. Emisjonen i BM & F Bovespa Stock Exchange fant sted i september 2010, og ble den største markedskapitalisering i historien, med R $ 120,4 milliarder (US $ 69,97 milliarder kroner) i aksjer utstedt.
Emil Doepler

Arbeid

Rikspresident Friedrich Ebert kunngjorde at Doeplers tegning var det offisielle tyske riksvåpen den 11. november 1919, etter regjeringens beslutning.
I 1928 erstattet det nye Reichswappen (Riksvåpen), tegnet av Tobias Schwab (1887–1967) Doeplers. Doeplers design ble så «Reichsschild» for begrenset bruk, som på regjeringens kjøretøyer. I 1949 innførte Vest-Tyskland Doeplers tegning for samme bruk.
Gurdwara Sri Guru Nanak Dev Ji

Gurduara Sri Guru Nanak Dev Ji Norway er sihkenes trossamfunn i Norge. Trossamfunnet har et gurdwara (tempel) på Alna i Oslo, og har rundt 3000 medlemmer.
Gurduara Sri Guru Nanak Dev Ji er medlem av Samarbeidsrådet for tros- og livssynssamfunn.
Akustisk etterretning (ACINT)

Akustisk etterretning (engelsk: Acoustical Intelligence, forkortet ACOUSTINT eller ACINT) er en teknisk etterretningsdisiplin hvor man innhenter og analyserer akustiske fenomen 
i vann eller sjø. ACINT er en underdisiplin av (Måle- og signaturetterretning (MASINT)).
I ACINT benyttes to forskjellige teknikker: bredbånd- og smalbåndsanalyse. Disse teknikker benyttes til at analysere akustiske signaturer indhentet ved hjelp av passiv sonar. En akustisk signatur kan stamme fra en biologisk kontakt, eksempelvis en hval, et skip eller en ubåt. Bredbåndsanalyse benytter et stort frekvensbånd for å se støyen fra et mål i dets helhet. I en smalbåndsanalyse undersøkes de mer spesifikke karakteristikkene i innhentede data mye nøyere. Smalbåndsanalyse har langt høyere detaljeingsgrad end bredbåndsanalyse, men som navnet antyder, er kun mulig å analysere mindre frekvensområder.
Bredbåndsanalyse er nyttig i identifisering av fartøy på lang avstand mens smalbåndsanalyse er bedre til å identifisere skipstypen og ofte også selve fartøyet ved navn.
En smalbåndsanalyse kan eksempelvis avgjøre hvorvidt et mål har en eller flere propeller, hvor mange propellblad som er på hver propell samt karakterisere andre lyder som kommer fra fartøyet. Disse lyder kan bestå av utilsiktede harmoniske rystelser i målet fra elektriske apparater, gir mellom aksel og motor eller antallet av tenner i girets tannhjul.
Atomdrevne fartøyer er utstyrt med kjølepumper til reaktoren og typisk også en dampturbin hvor man kan opfange pumpefrekvenser. Det er mulig for ACINT-operatører å finne ut av hvor mange tannhjul, gir og tannhjulstenner som blir benyttet i hele kjeden fra motoren og hele veien ut til fartøyets propell. Disse karakteristikkene er typisk unike for en enkelt skipsklasse. Konstruksjonsfeil i større og mindre grad på de førstnevnte komponenter kan videre ofte bety at hvert enkelt skip har en helt unik akustisk signatur som kan identifisere den enkelte plattform på lang avstand.
Middlesex University

Rangeringer

Middlesex University ble rangert som nummer 89 av 126 britiske universiteter på Complete University Guides liste for 2016 og som nummer 81 av 119 britiske universiteter på The Guardians 2016-liste.
I QS World University Rankings for 2014 rangerte universitetet på plass 651-700 av verdens universiteter.
Darknet

Darknet er et privat, virtuelt nettverk for fildeling hvor brukere bare kobler seg til personer de er har godkjent. Darknet anvender seg vanligvis av noen form for kryptering. Eksempler på programmer som bruker denne typen teknologi er Waste.
Begrepene deepweb og darknet blir ofte blandet sammen og anvendes feil. Darknet refererer i hovedsak til de krypterte nettverk som er på deepweb. Anonymitetstjenesten Relakks er internasjonalt blitt kalt Darknet.
Ryan De Vries

Landslaget

Ryan De Vries spilte én landskamp for New Zealands herrelandslag.
DC Comics

Begynnelsen (1934 - 1955)

Forlaget ble grunnlagt i 1934 av Malcolm Wheeler-Nicholson, som var tidligere militær og journalist.  
Navnet DC Comics kommer fra et av forlagets eldste og mest populære tegneserier, Detective Comics (som fremdeles blir utgitt av forlaget).

De første utgivelsene

I 1934 grunnla Malcolm Wheeler-Nicholson forlaget National Allied Publications som i 1935 ga ut sitt første magasin; Fun: The Big Comic Magazine nr. 1 (feb. 1935) (senere kjent som New Fun og More Fun).
I nr. 6 av dette magasinet debuterte Jerry Siegel og Joe Shuster som tegneserietegnere. Med historiene om Doctor Occult.  Dette var de to som senere skulle bli skaperne av den mer kjente Superman.
I desember samme år ga Malcolm Wheeler-Nicholson ut forlagets andre serie: New Comics. Dette var serien som med tiden skulle bli til Adventure Comics. En tegneserie som kom ut helt frem til 1983 ( nr. 503 ) og er dermed en av de lengslevende tegneseriene som noen sinne har vært utgitt.
Paradorella

Utseende

Små, avlange, blanke, mørke praktbiller. Oversiden er nokså ujevn og knudrete.

Utbredelse

Slekten lever i Afrika.
Blås i Det

Blås i Det ble stiftet i 1988.
Korpset ble stiftet som et initiativ for å styrke samholdet blant foreldrene i daværende Lillås Skolekorps. Siden har man tatt inn som medlemmer voksne i alle aldre, med eller uten barn i Lillås eller andre skolekorps i Horten kommune.
Jaguar XK120

Jaguar XK120, 140 og 150 (1948–1961) er tre serier todørs sportsbiler fra engelske Jaguar Cars, laget i byen Coventry.
Suluøyene

Suluøyene er en øygruppe tilhørende Filippinene, med Basilan og Sulu som de to største øyene. Øyene ligger umiddelbart sør for Suluhavet, som utløperen av fjellkjeden som strekker seg fra Zamboangahalvøya på Mindanao og over og under vann til Sabah på Borneo. Øygruppens totale areal er på 3 861 kvadratkilometer. Mange av øyene var før i tiden tilholdssted før pirater.
Frem til 1917 utgjorde Suluøyene et selvstendig sultanat, Sultanatet Sulu, som på 1700-tallet også kontrollerte Sabah.